CELEX: 32018D0419
Language: sl
Date: 2018-03-16 00:00:00
Title: Izvedbeni sklep Komisije (EU) 2018/419 z dne 16. marca 2018 o nekaterih zaščitnih ukrepih v zvezi z afriško prašičjo kugo v Romuniji (notificirano pod dokumentarno številko C(2018) 1707) (Besedilo velja za EGP. )

19.3.2018   
            
            
               SL
            
            
               Uradni list Evropske unije
            
            
               L 75/38
            
         IZVEDBENI SKLEP KOMISIJE (EU) 2018/419
   z dne 16. marca 2018
   o nekaterih zaščitnih ukrepih v zvezi z afriško prašičjo kugo v Romuniji
   
      
         (notificirano pod dokumentarno številko C(2018) 1707)
      
   
   (Besedilo v romunskem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
   ob upoštevanju naslednjega:
   
               (1)
            
            
               Afriška prašičja kuga je nalezljiva virusna bolezen pri populacijah domačih in divjih prašičev ter lahko resno vpliva na donosnost prašičereje, kar povzroča motnje v trgovini znotraj Unije in izvozu v tretje države.
            
         
               (2)
            
            
               Pri izbruhu afriške prašičje kuge obstaja tveganje, da se povzročitelj bolezni razširi na druga gospodarstva s prašiči in divje prašiče. Zato se lahko s trgovino z živimi prašiči ali njihovimi proizvodi razširi tudi iz ene države članice v drugo državo članico in tretje države.
            
         
               (3)
            
            
               Direktiva Sveta 2002/60/ES (3) določa minimalne ukrepe, ki jih je treba izvajati v Uniji za nadzor afriške prašičje kuge. Člen 9 Direktive 2002/60/ES v primeru izbruha navedene bolezni določa vzpostavitev okuženih in ogroženih območij, na katerih je treba izvajati ukrepe iz členov 10 in 11 navedene direktive.
            
         
               (4)
            
            
               Izvedbeni sklep Komisije (EU) 2018/86 (4) je bil sprejet po izbruhih afriške prašičje kuge v Romuniji ter po vzpostavitvi okuženih in ogroženih območij v navedeni državi članici v skladu s členom 9 Direktive Sveta 2002/60/ES.
            
         
               (5)
            
            
               Od datuma sprejetja Izvedbenega sklepa (EU) 2018/86 je Romunija obvestila Komisijo o novem izbruhu afriške prašičje kuge na gospodarstvu z dvoriščno rejo. Poleg tega je Romunija po zadevnem nedavnem izbruhu sprejela potrebne ukrepe v skladu z Direktivo 2002/60/ES, vključno z vzpostavitvijo novih okuženih in ogroženih območij v skladu s členom 9 Direktive 2002/60/ES.
            
         
               (6)
            
            
               Da bi preprečili kakršne koli nepotrebne motnje v trgovini znotraj Unije in se izognili tveganju, da tretje države sprejmejo neupravičene omejitve trgovanja, je treba na ravni Unije v sodelovanju z Romunijo opredeliti območja, ki so zdaj v navedeni državi članici določena kot okužena z afriško prašičjo kugo in ogrožena zaradi nje.
            
         
               (7)
            
            
               Zato bi bilo treba območja v Romuniji, ki so zdaj določena kot okužena in ogrožena območja, navesti v Prilogi k temu sklepu in določiti trajanje navedene regionalizacije.
            
         
               (8)
            
            
               Poleg tega bi bilo treba Izvedbeni sklep (EU) 2018/86 razveljaviti in ga nadomestiti s tem sklepom, da se upošteva posodobljeno stanje bolezni v Romuniji.
            
         
               (9)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Romunija zagotovi, da okužena in ogrožena območja, določena v skladu s členom 9 Direktive 2002/60/ES, zajemajo vsaj območja, ki so navedena kot okužena in ogrožena območja v Prilogi k temu sklepu.
   Člen 2
   Izvedbeni sklep (EU) 2018/86 se razveljavi.
   Člen 3
   Ta sklep se uporablja do 30. junija 2018.
   Člen 4
   Ta sklep je naslovljen na Romunijo.
   
      V Bruslju, 16. marca 2018
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  Direktiva Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (UL L 192, 20.7.2002, str. 27).
   
      (4)  Izvedbeni sklep Komisije (EU) 2018/86 z dne 19. januarja 2018 o nekaterih zaščitnih ukrepih v zvezi z afriško prašičjo kugo v Romuniji (UL L 16, 20.1.2018, str. 13).
   
      PRILOGA
      
                  Romunija
               
               
                  Območja iz člena 1
               
               
                  Datum konca izvajanja
               
            
                  Okuženo območje
               
               
                  
                     Satu Mare county with following localities:
                  
                               
                           
                           
                              Nisipeni locality, Lazuri commune,
                           
                        
                               
                           
                           
                              Bercu locality, Lazuri commune,
                           
                        
                               
                           
                           
                              Bercu Nou locality, Micula commune,
                           
                        
                               
                           
                           
                              Micula locality, Micula commune,
                           
                        
                               
                           
                           
                              MiculaNoua locality, Micula commune.
                           
                        
               
                  30. junij 2018
               
            
                  Ogroženo območje
               
               
                  
                     Satu Mare county with following localities:
                  
                               
                           
                           
                              Cidreag locality, Halmeu commune
                           
                        
                               
                           
                           
                              Porumbesti locality, Halmeu commune
                           
                        
                               
                           
                           
                              Halmeu locality
                           
                        
                               
                           
                           
                              Dorobolt locality, Halmeu commune
                           
                        
                               
                           
                           
                              Mesteacan locality, Halmeu commune
                           
                        
                               
                           
                           
                              Turulung locality, Turulung commune
                           
                        
                               
                           
                           
                              Draguseni locality, Turulung commune
                           
                        
                               
                           
                           
                              Agris locality, Agris commune
                           
                        
                               
                           
                           
                              Ciuperceni locality, Agris commune
                           
                        
                               
                           
                           
                              Dumbrava locality, Livada commune
                           
                        
                               
                           
                           
                              Vanatoresti locality, Odoreu commune
                           
                        
                               
                           
                           
                              Botiz locality, Odoreu commune
                           
                        
                               
                           
                           
                              Lazuri locality, Lazuri commune
                           
                        
                               
                           
                           
                              Noroieni locality, Lazuri commune
                           
                        
                               
                           
                           
                              Peles locality, Lazuri commune
                           
                        
                               
                           
                           
                              Pelisor locality, Lazuri commune
                           
                        
               
                  30. junij 2018